Kritisk til Ap-evaluering: – Papirarbeid og byråkrati
Arbeiderpartiets gjennomgang av valgnederlaget skal tas internt, opplyser partisekretæren. Det får Ap-politiker Hedda Foss Five til å reagere. Mandag kom bekreftelsen mange i Ap fryktet: Ap blir nest største parti i Norge for første gang siden 1924.  Ørnen i norsk politikk mister trolig makt i Oslo, Stavanger og Bergen – og en lang rekke mellomstore norske kommuner. Partisekretær Kjersti Stenseng sier det ikke er opprettet noe eget evalueringsutvalg etter mandagens valg; partiet skal selv gjennomføre en grundig evaluering. Sentralstyret leder arbeidet.  – Partikontoret skal trekke med alle delene av partiet. Vi skal gjennomføre grundige velgerundersøkelser og hente inn nødvendige data for å forstå årsakene, sier hun: – Vi skal involvere hele partiorganisasjonen vår. Vi ønsker ærlige tilbakemeldinger om hvorfor vi ikke klarte å mobilisere og få større oppslutning. Vi skal blant annet bruke landsstyret den 25. september til dette og så skal vi høste så mange erfaringer som mulig, som vi skal bruke inn mot og i valgkampen i 2025. Evalueringen blir lagt opp slik:  Ordfører i Skien, Hedda Foss Five (Ap), er kritisk til partiets valg av evalueringsprosess etter nederlaget under årets kommunevalg.  – Jeg syns den planlagte evalueringen ligner veldig mye på de rundene vi har hatt før. Dette kan raskt bli preget av mye papirarbeid og byråkrati, sier Five.  Hun mener også at oppdragsgiveren burde være mer objektiv: – Jeg er i alle fall ikke veldig god på evaluere meg selv, og her er det jo partikontoret som leder prosessen. Jeg tror det hadde vært bedre å sette en krisekommisjon, sier Five. Ordføreren peker på at krisekommisjonen kunne ha bestått av mennesker med god og lang erfaring fra partiet, men som ikke har sentrale verv for øyeblikket. – Det er viktig å slippe kontrollen litt, slik at prosessen blir ærlig og direkte, med god læringskurve til slutt, sier hun, og legger til:  – Jeg syns det er bra man evaluerer, men jeg har vært igjennom såpass mange evalueringsprosesser at jeg har erfart at det er best at andre holder i det.  Stenseng er forelagt kritikken fra Five.  – Selv det er partikontoret og partiet som skal lede og gjennomføre denne evalueringsprosessen, så betyr det på ingen måte at vi skal sitte og evaluere oss selv. Vi skal hente inn den kunnskapen og informasjonen i tilbakemeldinger så bredt som mulig for å åpent og ærlig få fakta på bordet, sier hun til VG, og videre:  – Først og fremst skal vi få ærlige tilbakemeldinger på hvorfor Ap ikke gjorde et godt nok valg, fra partiorganisasjonen, fra kandidatene våre, fra velgere og innbyggere. Dette er ikke en skrivebordsøvelse, for er det noen som har interesse av å få de ærlige tilbakemeldingene for å lære, så er det oss. Se også: To hovedspørsmål  Evalueringen skal munne ut i en strategikonferanse senere i år. Der skal partiet se både mot 2025 og 2027. Granskingen skal svare på to hovedspørsmål:  Partikontoret har fullt ansvar for velgerundersøkelsen som gjennomføres etter hvert valg. De kan også få ansvar for andre deler av granskingen, men vil samtidig fungere som sekretariat for sentralstyret som skal lede det mange Ap-tillitsvalgte håper blir en reell sjelegransking.  Støre har kontant avvist at det er aktuelt å sette ut granskingen til eksterne krefter. – Rundt to tredjedel av velgerne har dere tapt til høyre og sentrum og rundt en tredjedel til partiene til venstre: Vil det arbeidet utløse en politisk veivalg hvor man eksempelvis skal ha litt mer trøkk på høyrebeinet, for å tekkes de som var med på den største velgerflukten? – Vi skal først evaluere, så starter vi arbeidet med å utvikle ny politikk frem mot stortingsvalget i 2025. Jeg tror jeg ganske sikkert kan si at svaret vårt er mer sosialdemokratisk politikk, sier Stenseng. – Hva mener du med Aps sosialdemokratiske politikk? – Politikk som reduserer forskjeller gjennom gode fellesskapsløsninger, bygger ny grønn industri og sørger for at det er godt å bo over hele landet, sier hun.  Ifølge VGs opplysninger blir det trolig ikke laget en egen rapport, utover den tradisjonelle velgerundersøkelsen.  Planen er at det skal komme tydelige tilbakemeldinger på landsstyremøtet om to uker, og så skal løsningene diskuteres på den bebudede strategikonferansen i høst. På landsstyremøtet er alle landets fylker representert. Det kan være aktuelt å se på flere konkrete politikkområder for å finne ut om Ap hadde riktig politikk i valget – og peke vei videre. Det sentralstyret kommer frem til blir fort dratt inn i programprosessen før stortingsvalget i 2025. Se også svarer på barnehagepolitikk:
Arbeiderpartiet (Ap) skal gjennomføre en intern gjennomgang etter å ha blitt Norges nest største parti i valg for første gang siden 1924. Gjennomgangen ledes av sentralstyret og involverer alle deler av partiet, inkludert medlemmer, kommunelag, fylkeslag, stortingsgruppen, og partiapparatet. Sentralstyret ønsker tilbakemeldinger fra partimedlemmer for å forstå grunnene bak partiets svake oppslutning. Ordfører i Skien, Hedda Foss Five, er kritisk til den planlagte evalueringsprosessen, og foreslår utnevnelsen av en krisekommisjon ledet av erfarne, men ikke-sentral partimedlemmer for å sikre en ærlig og direkte prosess.